Mondelinge voorleggings in parlement oor Onteieningswet | Maroela Media
Argieffoto (Foto: Wes-Kaapse regering)
AfriForum het Woensdag kommentaar in die vorm van mondelinge voorleggings aan die ad hoc-komitee oor wetgewing vir die wysiging van artikel 25 van die Grondwet gedoen, asook aan die parlementêre portefeuljekomitee oor openbare werke en infrastruktuur teen die Wetsontwerp op Onteiening B 23-2020.
Ernst Roets, AfriForum se hoof van beleid en aksie, het AfriForum se kommentaar op die wysiging van artikel 25 tydens 'n direkte aanlyn sessie gelewer, en Ernst van Zyl, veldtogbeampte vir strategie en inhoud by AfriForum, het AfriForum se kommentaar op die Wetsontwerp op Onteiening gelewer.
Roets het aangevoer dat onteiening sonder vergoeding nie vryheid, geregtigheid of gelykheid sal bevorder nie en ook nie tot verhoogde werkskepping sal lei nie, aangesien al die beskikbare bewyse en ondervinding met betrekking tot hierdie beleid op die teendeel dui. Roets het aangevoer dat die benadering tot grondhervorming meer empiries moet wees in die sin dat beleidsbesluite die werklikhede op grondvlak in ag moet neem, wat 'n hopelose mislukking met betrekking tot grondhervormingsbeleide weerspieël.
"Die feit dat meer as 90% van staatsgedrewe grondhervormingsprojekte misluk het, toon dat 'n meer aggressiewe implementering van 'n reeds mislukte beleid net tot 'n meer aggressiewe mislukking sal lei. In hierdie verband is dit duidelik dat politici kontak met die werklikheid verloor het," het hy gesê.
"Die doel van hierdie Wetsontwerp kan nie voorgehou word as om die ongeregtighede van die verlede reg te stel nie. Al wat dit doen, is om dit moontlik te maak om verdere ongeregtighede in die hede te begaan. Die doel van die Wetsontwerp is om aan die staat bykans onbeperkte mag te gee om op burgers se eiendom beslag te lê, so eenvoudig is dit," het Van Zyl bygevoeg.
Kommer oor toename in plaasaanvalle in Noordwes
Die brein dood ANC kommuniste sal maak nes hulle wil. Ons kan maar praat tot ons blou is in die gesig dit gaan ons niks help nie
Indien die verskrikking aangeneem en in werking gestel word is die land nie meer 'n demokrasie nie, maar' n sosialistiese staat. Die volgende stap is om rykdom te verdeel, dan kan ons maar almal in armoede kyk hoe ons pragtige land heeltemaal ten gronde gaan.